Temeljem članka 30. Statuta Općine Privlaka („Službeni glasnik Zadarske županije“ broj 05/18), članka 35. stavak 8. i članka 186. stavak 3. Zakona o vlasništvu i drugim stvarnim pravima („Narodne Novine“ broj 91/96, 68/98, 137/99, 22/00, 73/00, 114/01, 79/06, 141/06, 146/08, 38/09, 153/09, 143/12, 152/14) i čl. 20. Odluke o uvjetima, načinu i postupku gospodarenja nekretninama na području Općine Privlaka („Službeni glasnik Zadarske županije“ broj 19/13) na svojoj 27. sjednici dana 25. veljače 2020.g. Općinsko vijeće Općine Privlaka donijelo je

**Odluku o osnivanju prava služnosti**

Članak 1.

Ovlašćuje se načelnik Općine Privlaka zaključiti Ugovor o osnivanju prava stvarne služnosti na zemljištu u vlasništvu Općine Privlaka –javno dobro u općoj uporabi s vlasnikom susjedne nekretnine Nikolom Bakmaz, Obala kneza Trpimira 52, 23000 Zadar, OIB: 73096389302 u svrhu pristupa na javnoprometnu površinu i to ugovor o osnivanju stvarne služnosti kolnika, provoza i prolaza u korist nekretnine označene kao dio k.č.br. 3915, površine 1383 m², zk.ul.br. 3289 k.o. Privlaka, a na teret k.č. br. 3914, površine 659 m², zk.ul. 5639, k.o. Privlaka.

Površina zemljišta u vlasništvu Općine Privlaka na kojoj će se izvršiti pravo služnosti iznosi 45,80 m² (5,22 x 7,48 m) i nalazi se u gornjem sjevernom dijelu čestice.

Članak 2.

Za osnivanje služnosti navedene u članku 1. ove Odluke ovlaštenik prava služnosti se obvezuje jednokratno platiti novčanu naknadu u iznosu od 10.057,23 kuna, a prema Procjembenom elaboratu 02-02/20 iz veljače 2020.g. izrađenom po stalnom sudskom vještaku Draženu Knežević, struč.spec. ing.aedif., a ukoliko Procjeniteljsko povjerenstvo izda pozitivno mišljenje o usklađenosti navedenog elaborata s odredbama Zakona o procjeni vrijednosti nekretnina („Narodne novine“ broj 78/15).

Članak 3.

Općina Privlaka i ovlaštenik prava služnosti će navedenim Ugovorom urediti međusobna prava i obveze u skladu sa Zakonom o vlasništvu i drugim stvarnim pravima i ovom Odlukom, uz uvjet da zasnivanjem služnosti ne smije nastati šteta za poslužnu nekretninu koja u naravi predstavlja kanal za oborinsku odvodnju odnosnom da se izvršavanjem prava služnosti ne smije ugroziti nesmetana cirkulacija oborinskih i otpadnih voda, što je ovlaštenik prava služnosti dužan osigurati na svoj trošak.

Članak 4.

Ova Odluka stupa na snagu osmi dan od dana objave, a objaviti će se u Službenom glasniku Zadarske županije.

OPĆINSKO VIJEĆE

Predsjednik

Nikica Begonja

KLASA:931-01/1901/35

URBROJ:2198/28-01-20-2

Privlaka, 25. veljače 2020.g.